पाएं अपने शहर की ताज़ा ख़बरें और फ्री ई-पेपरडाउनलोड करें
डीएम महेंद्र कुमार ने शनिवार को अनुमंडल अस्पताल के एएनएम ट्रेनिंग स्कूल में बने आइसोलेशन सेंटर का जायजा लिया। डीएम ने पीपीई किट पहन कोरोना वार्ड का जायजा किया। उन्होंने निर्देश दिया कि जितने मरीज हैं, उनके अनुपात में डॉक्टर और नर्स की ड्यूटी लगाएं। उनकी ड्यूटी कम से 4 घंटे के अनुसार दी जाएगी, जिससे मरीज को जरूरत पड़ने पर उचित उपचार समय से मिले। उन्होंने मेडिकल पदाधिकारी डॉ. मनोज दिनकर, स्वास्थ्य प्रबंधक एस अदीब अहमद, एसडीएम नीरज नारायण पांडेय, एएसडीएम लतिफुर रहमान अंसारी व अन्य पदाधिकारी के साथ बैठक कर कोरोना मरीजों को लेकर डीएम ने अस्पताल प्रशासन को जरूरी निर्देश दिए। उन्होंने कहा कि अनुमंडल में 247 पॉजिटिव केस हैं। इसको ध्यान में रखते हुए क्वारेंटाइन सेंटर की तैयारी पूरी कर ली जाए। अधिक से अधिक टेस्टिंग की करें। कोरोना की गाइडलाइन का शत प्रतिशत पालन हो सके। डीएम ने कहा कि 45 वर्ष से ऊपर के लोगों को अधिक से अधिक वैक्सीन लगे इसके लिए जागरूकता लाई जाए। डीएम ने डॉक्टरों को सलाह दी कि कोरोना वार्ड में जितने मरीज हैं, उनकी समस्याओं को गंभीरता से सुनें। ताकि उनके इलाज में मदद मिले। डीएम ने कहा कि मरीजों को उनके बेड पर खाना मिलना चाहिए। कोरोना वार्ड में साफ-सफाई , स्वच्छ पानी, मेन्यू के अनुसार खाना आदि पर ध्यान रखे। शिकायत मिलने पर ऐसे पदाधिकारी व कर्मी पर सख्त कार्रवाई की जाएगी। उन्होंने कहा कि कोरोना वार्ड में मुभिग चार्ट एवं एएनएम को चार घंटे की ड्यूटी पर तैनात की जाए। डीएम ने स्वास्थ्य विभाग के अधिकारियों को आइसोलेशन वार्ड में व्यवस्था को और दुरुस्त करने का निर्देश दिया, ताकि वहां रहने वाले संक्रमितों को कोविड गाइडलाइन के तहत मिलने वाली तमाम सुविधाएं मुहैया हो सके।
मरीजों की संख्या बढ़ने पर सरकारी अस्पतालों को भी कोविड केयर बनाएंगे, अनुमंडल में दो अस्पताल चिह्नित
डीएम ने कहा कि फिलहाल ऑक्सीजन सिलेंडर व बेड की कमी नहीं है। संक्रमितों की संख्या के अनुरूप दोनों चीजें हैं। संक्रमितों की संख्या को देखते हुए सरकारी अस्पतालों को भी कोविड केयर सेंटर के रूप में इस्तेमाल किया जाएगा। फिलहाल अनुमंडल में दो कोविड केयर सेंटर के रूप में चिह्नित किए गए हैं। जरूरत पड़ी तो और निजी अस्पताल को अधिग्रहित किया जाएगा। आमलोगों को भी चाहिए कि किसी प्रकार की परेशानी हो तो जिला प्रशासन की ओर से स्थापित जिला नियंत्रण कक्ष व स्वास्थ्य सेंटर के दूरभाष संपर्क कर अपनी बात रख उचित चिकित्सीय परामर्श ले सकते हैं। इसके लिए विशेषज्ञ चिकित्सकों को सुबह 10 से शाम 5 बजे तक प्राधिकृत किया गया है। मौके पर एसडीओ नीरज नारायण पांडे, एएसडीएम लति फुर रहमान अंसारी, अनुमंडल अस्पताल प्रभारी उपाध्यक्ष डॉ मनोज दिनकर, स्वास्थ्य प्रवंधक एस अदीब अहमद, बीडीओ रामविजय पंडित, सीओ मुकेश कुमार, थानाध्यक्ष पंकज कुमार आदि थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn